CELEX: 32012R1124
Language: lt
Date: 2012-11-26 00:00:00
Title: 2012 m. lapkričio 26 d. Komisijos įgyvendinimo reglamentas (ES) Nr. 1124/2012 dėl tam tikrų prekių klasifikavimo Kombinuotojoje nomenklatūroje

1.12.2012   
            
            
               LT
            
            
               Europos Sąjungos oficialusis leidinys
            
            
               L 331/7
            
         KOMISIJOS ĮGYVENDINIMO REGLAMENTAS (ES) Nr. 1124/2012
   2012 m. lapkričio 26 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad šio reglamento nuostatų neatitinkančia valstybių narių muitinių suteikta privalomąja tarifine informacija apie prekių klasifikavimą Kombinuotojoje nomenklatūroje jos turėtojas galėtų remtis dar tris mėnesius, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalyje;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Valstybių narių muitinių suteikta privalomąja tarifine informacija, neatitinkančia šio reglamento nuostatų, dar galima remtis tris mėnesius, kaip nustatyta Reglamento (EEB) Nr. 2913/92 12 straipsnio 6 dalyje.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. lapkričio 26 d.
      
         
            Komisijos vardu Pirmininko pavedimu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Sandarus svėrimo jutiklis (vadinamasis dinamometrinis jutiklis) su įmontuotu įtempio jutikliu (tiltelio grandine); jo apytikriai matmenys 13 × 3 × 3 cm.
                  Dinamometrinio jutiklio veikimo principas grindžiamas fizinės jėgos veikiamo įtempio jutiklio siūlo parametrų nuokrypiu. Pakitus fizinės jėgos veikiamo siūlo varžai, prarandamas tiltelio grandinės balansas ir todėl pasikeičia per jį tekančios srovės įtampa.
                  Dinamometrinis jutiklis jį veikiančią fizinę jėgą paverčia tai jėgai proporcingu elektriniu signalu. Signalą nuskaito, apdoroja ir rodo įrenginys, kuris kartu su jutikliu nepateikiamas.
                  Dinamometrinis jutiklis skirtas naudoti, pvz., grindinėse svarstyklėse, maišytuvuose, biraliniuose vagonuose ir cisternų svarstyklėse.
               
               
                  9031 80 98
               
               
                  Klasifikuojama vadovaujantis Kombinuotosios nomenklatūros 1, 2 (a punktu) ir 6 bendrosiomis aiškinimo taisyklėmis, XVI skyriaus 1 pastabos m punktu ir KN kodus 9031, 9031 80 ir 9031 80 98 atitinkančiais prekių aprašymais.
                  Dinamometrinis jutiklis skirtas keisti jį veikiančią fizinę jėgą elektriniu signalu matavimo tikslais. Kadangi jis pats matavimo rezultato nerodo, jutiklis laikytinas nesukomplektuotu matavimo prietaisu, nenurodytu kitoje 90 skirsnio vietoje. Taigi jis nepriskirtinas 8423 pozicijai kaip svėrimo mašinos dalis (taip pat žr. Suderintos sistemos paaiškinimų 9031 pozicijos paaiškinimų A dalies 30 punktą).
                  Todėl gaminys klasifikuotinas kaip kitas prietaisas, nenurodytas kitoje 90 skirsnio vietoje, priskiriant KN kodą 9031 80 98.